વેઈટરો એક અદબથી જ્યુસની ટ્રે સાથે ફરી રહ્યા હતા, વરુણના પપ્પા અમદવાદના મોટા ઉદ્યોગપતિ હતા, માટે ઘણીખરી મોટી હસ્તીઓ આ પાર્ટીમાં રોનક જમાવી રહી હતી, રોહન પ્રવેશ્યો ત્યારે વરુણ બધાના આવકાર ઝીલી રહ્યો હતો, અને મહેમાનો દ્વારા અપાતી ગીફ્ટને લઇ બાજુમાં રહેલા ટેબલ ઉપર મૂકી રહ્યો હતો, રોહનને આવતો જોઈ વરુણ તેની સામે ગયો, રોહને હાથ મિલાવી જન્મ દિવસની શુભેચ્છા પાઠવી, અને ગીફ્ટ ના લાવવા માટે માફી માંગી,  પણ વરુણે કહી દીધું. . “યાર તું આવ્યો એજ માટે સૌથી મોટી ગીફ્ટ છે, મને ખુબ જ આનંદ થયો તારા આવવાથી, અને અહી હાજર રહેલા મોટાભાગના વ્યક્તિઓ મારા મમ્મી પપ્પાના ઓળખીતા છે, જો હું કોઈને સારી રીતે ઓળખતો હોય એવો એક તું જ છે, તું આવ્યો તો મને કોઈ પોતાનું મારી સાથે છે એવો અહેસાસ થયો છે.